Otra cosa igual non, pero entretenimientu tuvimos abondo col alderique elleutoral a cuenta de la llingua. Nun se sabe cuánto hubo denfotu en pañar votos, cuánto dimitación de los sos collacios dotres fasteres del Estáu, cuánto de querer dir escontra la FSA como seya y cuánto  de flor dun día, pero quiciabes de too eso hubo más que de braeru convencimientu nes declaraciones de dellos seutores del PP asturianu prometiendo la oficialidá de la llingua de nós. La cosa foi entamada pol alcalde dUviéu, tou un personaxe que, a lo bobo a lo bobo, escomencipió faciendo chistes nasturianu y, darréu de ver que-y riíen les gracies, acabó defendiendo la oficialidá. Pasó del folclorismu más clásicu -el bable pa les bromes, el castellán pa lo serio- al oportunismu. La FSA aprovechó pa facer rescamplar lo que siempre se dixera: que lalcalde fai lo que-y da pola gana ensin siguir les direutrices del so partíu. Sicasí los socialistes metieron la pata, porque la cabezalera del PP xixonés y les Nueves Xeneraciones desta ciudá nun tardaron en amestase a la postura del alcalde de la capital. Pero lo más gordo ye quhasta un hestóricu martiellu de bablistes como el sobrín de Doña Nemesia, el que demientres los años 80 ficiere garrapiellu col caderalgu rioxanu y el filólogu funcionalista ridiculizando esa llingua pasteurizada que naide falaba y que nun yera otro quun problema inventáu por aciu de porgueyos nacionalistes agresivos, esi al que-y dedicaren un cantar los de Dixebra, tornó al xuegu políticu de la campaña elleutoral amosandol so sofitu a la oficialidá desa llingua que según él nun esistía porque la so Tía Nemesia nun pescanciaba un res dun escritu de lAcademia.